Udruga Zaboravljeni Branitelji/Borci BiH u koordinaciji sa UZB ŽZH i svih njenih 17 podružnica u FBiH daje podršku zakonitom i opravdano zakazanom štrajku upozorenja sindikata policije za 14.07.2017 godine zbog opstrukcije i nezakonitog ponašanja Ministra u MUP-a Ljubuški Zdravka Borasa koji svojim nasilničkim ponašanjem želi zadržati postojeće nakaradno i apsolutističko vladanje u MUP-a Ljubuški koji je morao i trebao biti zrcalo izvršne vlasti u ŽZH ali to nije nažalost ni blizu toga.

Svojim tiranskim vladanjem uz pomoć nekih poslušnika i pijunčića iz MUP-a Ljubuški se uspijeva umjetno zadržavati na vlasti uz blagoslov određenih struktura političke vlasti u ŽZH od kojih valja izdvojiti Predsjednika Vlade ŽZH Zdenka Ćosića i Načelnika općine Ljubuški Nevenka Barbarića,kao i Županijskog tužiteljstva ŽZH gazeći sve pred sobom ne dozvoljavajući sve pozitivne inicijative za poboljšanje statusa djelatnika MUP-a Ljubuški u općinama Grude,Posušje i Ljubuški te Gradu Širokom Brijegu,ne poštujući potpisane sporazume i kolektivne ugovore s uposlenicima u MUP-a Ljubuški ,zbog čega su isti u više navrata preko sindikata uposlenih u MUP-a mirno prosvjedovali i zatražili smjenu navedenog ministra ali bezuspješno.

Udruga Zaboravljeni Branitelji je također pismenim putem dana 17.05.2017 godine od Predsjednika Vlade ŽZH Zdenka Ćosića zatražila smjenu navedenog ministra u MUP-a,kao i smjenu Ravnatelja policije Milana Galića od Odbora za izbor i imenovanje Ravnatelja u MUP-a,te smjenu Načelnika sektora uniformirane policije i Načelnika Sektora krim policije u MUP-a Milenka Madunovića i Miroslava Galića zbog slanja pripadnika interventne,krim i temeljne policije na članove UZB na graničnim prijelazima od 25.04.2017 godine što je nepoznato u demokratskom svijetu da se na najzaslužnije sinove države BiH,veterane Domovinskog rata šalje policija iako ti veterani ničim nisu narušili javni red i mir ili ne daj Bože počinjenje nekog kaznenog dijela, ali do danas tim zahtjevima nije udovoljeno čime navedeni predstavnici MUP-a kao i predstavnici zakonodavne i izvršne vlasti u ŽZH čine samovolju i dovode u pitanje sve demokratske tekovine države BiH što neminovno vodi ka anarhiji i bezvlašću.

UZB ovim priopćenjem poziva i sve druge žitelje ŽZH(umirovljenike,radnike,studente i đake,nezaposlene,invalide,Branitelje,socijalne slučajeve) da podrže sindikat policije MUP-a ŽZH u njihovim legitimnim i opravdanim zahtjevima za ostvarivanje njihovih zakonskih prava te zahtjeva za smjenu Ministra u MUP-a Ljubuški Zdravka Borasa kao i svih drugih predstavnika zakonodavne i izvršne vlasti u ŽZH koji sustavno krše pozitivne zakonske propise,jer ukoliko želimo izgraditi jedno pravednije i demokratičnije društvo moramo svi biti jedinstveni u ovakvoj borbi jer samo tako ćemo uspjeti.

Bog i Hrvati!

UZB/Borci BiH,u koordinaciji s UZB ŽZH i svih njenih 17 podružnica u FBiH

glasbrotnja.net